**คำนำ**

การติดตามและประเมินผลเป็นเครื่องมือที่สำคัญอย่างยิ่งต่อผู้บริหารท้องถิ่นในการบริหารงาน เพื่อพัฒนาองค์กรให้ประสบผลสำเร็จตามที่ตั้งเป้าหมายไว้ซึ่งข้อมูลที่ได้จากการติดตามและประเมินผล สามารถนำมาใช้ในการปรับปรุงและพัฒนากระบวนการทำงานขององค์การบริหารส่วนตำบลสวี ให้บรรลุเป้าหมายสามารถตรวจสอบผลการดำเนินงานในภาพรวมว่าประสบผลสำเร็จตามที่กำหนดหรือไม่และนำผลที่ได้จากการติดตามมาใช้ในการตัดสินใจกำหนดแนวทางในการจัดทำแผนยุทธศาสตร์ขององค์กรเพื่อกำหนดทิศทางการพัฒนาท้องถิ่นในครั้งต่อไป

องค์การบริหารส่วนตำบลสวี จึงจัดทำรายงานการติดตามและประเมินผลแผนพัฒนาองค์การบริหารส่วนตำบลสวี เพื่อรวบรวมและสรุปผลการดำเนินงานตลอดจนปัญหาและอุปสรรคต่างๆจากการดำเนินงานนำมาเป็นข้อมูลในการพิจารณาปรับปรุงแก้ไขกระบวนการทำงานให้มีประสิทธิภาพมากยิ่งขึ้นเพื่อให้บรรลุวัตถุประสงค์และเป้าหมายที่กำหนดไว้

จากการดำเนินงานด้านการติดตามและประเมินผลแผนพัฒนาในครั้งนี้ หวังเป็นอย่างยิ่งว่าจะสามารถนำมาใช้ในการปรับปรุงกระบวนการทำงานด้านการจัดทำแผนพัฒนาของตนเองให้มีประสิทธิภาพมากยิ่งขึ้นตลอดจนมีการตรวจสอบผลการปฏิบัติงานตามแผนพัฒนาองค์การบริหารส่วนตำบลสวี เพื่อให้บรรลุตามเป้าหมายตามที่วางไว้

**คณะกรรมการติดตามและประเมินผลแผนพัฒนาองค์การบริหารส่วนตำบลสวี**

**สารบัญ**

**หน้า**

**ส่วนที่ 1 บทนำ**

❖ความสำคัญของการติดตามและประเมินผล 3 ❖วัตถุประสงค์ของการติดตามและประเมินผล 4

❖ขั้นตอนการติดตามและประเมินผล 4

❖ กรอบและแนวทางในการติดตามและประเมินผล 6

❖ระเบียบวิธีการในการติดตามและประเมินผล 7

❖เครื่องมือในการติดตามและประเมินผล 8

❖ประโยชน์ของการติดตามประเมินผล 10

**ส่วนที่ 2 วิสัยทัศน์ พันธกิจ จุดมุ่งหมายและแนวทางการพัฒนา**

❖วิสัยทัศน์ในการพัฒนาท้องถิ่น 12

❖พันธกิจ 12

❖จุดมุ่งหมายเพื่อการพัฒนา 12

❖แนวทางการพัฒนา 12

❖นโยบายของผู้บริหารองค์การบริหารส่วนตำบล 13

**ส่วนที่ 3 ผลการดำเนินงาน**

❖สรุปผล

⏩ผลการดำเนินงานตามแผนยุทธศาสตร์ 14

-

**ส่วนที่ 1**

**บทนำ**

จากการที่รัฐธรรมนูญแห่งราชอาณาจักรไทย พุทธศักราช 2550 ให้ความอิสระแก่องค์กรปกครองส่วนท้องถิ่นตามหลักแห่งการปกครองตนเอง และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดบริการสาธารณะและมีส่วนร่วมในการแก้ไขปัญหาในท้องถิ่น จึงส่งผลให้องค์กรปกครองส่วนท้องถิ่นมีบทบาทและอำนาจหน้าที่เพิ่มมากขึ้น ประกอบกับพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม ฉบับที่ 6 พ.ศ. 2552 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ส่งผลให้องค์กรปกครองส่วนท้องถิ่นมีบทบาทและอำนาจหน้าที่ต่างๆเพิ่มมากขึ้นทั้งในด้านโครงสร้างพื้นฐานด้านงานส่งเสริมคุณภาพชีวิตด้านการจัดระเบียบชุมชน/สังคมและการรักษาความสงบเรียบร้อยด้านการวางแผนการส่งเสริมการลงทุนพาณิชยกรรมและการท่องเที่ยวด้านการบริหารจัดการและการอนุรักษ์ทรัพยากรธรรมชาติ สิ่งแวดล้อมและด้านศิลปวัฒนธรรมจารีตประเพณีและภูมิปัญญาท้องถิ่น แม้ว่าองค์กรปกครองส่วนท้องถิ่นจะมีอำนาจหน้าที่เพิ่มมากขึ้นแต่องค์กรปกครองส่วนท้องถิ่นส่วนใหญ่ยังคงมีทรัพยากรจำกัดทั้งทรัพยากรบุคคลงบประมาณและวัสดุอุปกรณ์ เพื่อให้การดำเนินงานขององค์กรเป็นไปอย่างมีประสิทธิภาพและประสิทธิผลมีความโปร่งใสและเกิดประโยชน์สูงสุดแก่ท้องถิ่นของตน จึงกำหนดให้องค์กรปกครองส่วนท้องถิ่น  **มีหน้าที่จัดทำแผนพัฒนาท้องถิ่น** อันเป็นเครื่องมือที่สำคัญประการหนึ่งที่จะให้องค์กรปกครองส่วนท้องถิ่นสามารถดำเนินงานได้ตามเป้าหมายที่วางไว้จึงจำเป็นต้องมีการกำหนดแผนพัฒนาที่สามารถตอบสนองต่อการทำงานเพื่อพัฒนาท้องถิ่นและสามารถบ่งชี้ความสำเร็จของแผนได้ด้วยเหตุผลที่มีการวางแผนมีความสำคัญ๕ประการคือ

(๑) เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคต

(๒) ทำให้เกิดการยอมรับแนวความคิดใหม่ๆ เข้ามาในองค์กร

(๓) ทำให้การดำเนินการขององค์กรบรรลุเป้าหมายที่ปรารถนา

(๔) เป็นการลดความซ้ำซ้อนและ

(๕) ทำให้การดำเนินงานมีความชัดเจน

ดังนั้น การวางแผนคือความพยายามที่เป็นระบบ (System attempt) เพื่อตัดสินใจเลือกแนวทางปฏิบัติที่ดีที่สุดสำหรับอนาคต เพื่อให้องค์การบรรลุผลที่ปรารถนา จากที่กล่าวมาข้างต้นแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีเท่าไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้**“ระบบติดตาม”**จึงเป็นเครื่องมือสำคัญที่ช่วยในการปรับปรุงประสิทธิภาพในการดำเนินงานรวมถึง**“ระบบประเมินผล”** ที่คอยเป็นตัวบ่งชี้ว่าผลจากการดำเนินงานเป็นไปตามหรือบรรลุตามเป้าหมายหรือไม่อย่างไรเพื่อนำข้อมูลดังกล่าวมาใช้ในการปรับปรุงแก้ไขขยายขอบเขตหรือแม้แต่ยุติการดำเนินงาน

การติดตามและการประเมินผลถือได้ว่าเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่โดยที่**“การติดตาม”** (monitoring) หมายถึงกิจกรรมภายในโครงการซึ่งถูกออกแบบมาเพื่อให้ข้อมูลป้อนกลับ (feedback) เกี่ยวกับการดำเนินงานโครงการปัญหาที่กำลังเผชิญอยู่และประสิทธิภาพของวิธีการดำเนินงานหากไม่มีระบบติดตามของโครงการแล้วย่อมส่งผลให้เกิดความล่าช้าในการดำเนินงานให้ลุล่วงค่าใช้จ่าย

โครงการสูงเกินกว่าที่กำหนดไว้กลุ่มเป้าหมายหลักของโครงการไม่ได้รับประโยชน์หรือได้รับน้อยกว่าที่ควรจะเป็นเกิดปัญหาในการควบคุมคุณภาพของการดำเนินงานเสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงานกับกลุ่มเป้าหมายที่ได้รับประโยชน์จากโครงการในทางตรงกันข้ามหากโครงการ

-2-

มีระบบติดตามที่ดีแล้วจะก่อให้เกิดประสิทธิภาพในการใช้ต้นทุน (cost-effective) ดำเนินงานด้านต่างๆ เป็นการให้ข้อมูลป้อนกลับเกี่ยวกับการบรรลุเป้าหมายของโครงการต่างๆการระบุปัญหาที่เกิดขึ้นในโครงการและการเสนอ

ทางแก้ปัญหา การติดตามดูความสามารถในการเข้าถึงโครงการของกลุ่มเป้าหมายการติดตามดูประสิทธิภาพในการดำเนินงานของส่วนต่างๆในโครงการและการเสนอวิธีการปรับปรุงการดำเนินงานโดยส่วนใหญ่แล้วผู้บริหารโครงการมักจะไม่ให้ความสำคัญกับการวางระบบติดตามโครงการเนื่องจากว่าเป็นสิ่งที่ต้องใช้เทคนิคเชิงวิชาการค่อนข้างสูงจึงปล่อยให้เป็นหน้าที่ของหน่วยงานระดับสูงกว่าเป็นผู้ดำเนินการนอกจากนี้ยังเสียค่าใช้จ่ายสูงและก่อให้เกิดความยุ่งยากซับซ้อนในทางปฏิบัติอย่างไรก็ตามในความเป็นจริงแล้วขึ้นอยู่กับความจำเป็นและทรัพยากรที่มีอยู่ในแต่ละโครงการเพราะฉะนั้นจะเห็นได้ว่าการวางระบบติดตามไม่จำเป็นที่จะต้องแบกรับภาระต้นทุนที่สูงหรือมีความซับซ้อนแต่อย่างใดบางโครงการมีระบบติดตามที่อาศัยพนักงานชั่วคราว (part-time) เพียงคนเดียวโดยมีหน้าที่จัดทำรายงานการติดตามประจำไตรมาสหรือในบางโครงการอาศัยพนักงานเต็มเวลา (full-time) เพียงจำนวนหนึ่งที่มีความเชี่ยวชาญในการทำการศึกษาติดตามเพื่อจะเลือกใช้วิธีติดตามที่ก่อให้เกิดประสิทธิภาพในการใช้ต้นทุนสูงสุดในส่วนของ“การประเมินผล” นั้นเป็นสิ่งหนึ่งที่จำเป็นสำหรับการดำเนินการเช่นเดียวกับการติดตามเพราะผลที่ได้จากการประเมินจะใช้ในการปรับปรุงแก้ไขการขยายขอบเขตหรือการยุติการดำเนินการซึ่งขึ้นอยู่กับวัตถุประสงค์ของการประเมินการประเมินผลแผนงานจึงเป็นสิ่งที่จะบ่งชี้ว่าแผนงานที่กำหนดไว้ได้มีการปฏิบัติหรือไม่อย่างไรอันเป็นตัวชี้วัดว่าแผนหรือโครงการที่ได้ดำเนินการไปแล้วนั้นให้ผลเป็นอย่างไรนำไปสู่ความสำเร็จตามแผนงานที่กำหนดไว้หรือไม่อีกทั้งการติดตามและประเมินผลยังเป็นการตรวจสอบดูว่ามีความสอดคล้องกับการใช้ทรัพยากร (งบประมาณ) เพียงใดซึ่งผลที่ได้จากการติดตามและประเมินผลถือเป็นข้อมูลย้อนกลับ (feedback) ที่สามารถนำไปในการปรับปรุงและการตัดสินใจต่อไปนอกจากนี้การประเมินผลยังถือเป็นกระบวนการตัดสินคุณค่าและการตัดสินใจอย่างมีหลักเกณฑ์โดยใช้ข้อมูลที่เก็บรวบรวม

ดังนั้นแล้วการติดตามและประเมินผลจึงเป็นกลไกในการตรวจสอบการทำงานขององค์กรปกครองส่วนท้องถิ่นเพื่อให้เกิดความโปร่งใส เป็นเข็มทิศที่จะชี้ได้ว่าการพัฒนาท้องถิ่นจะไปในทิศทางใด จะดำเนินการต่อหรือยุติโครงการต่างๆ เป็นกลไกของการขับเคลื่อนเสริมสร้างระบอบประชาธิปไตยในท้องถิ่น เพราะว่าการดำเนินการใดๆ ของหน่วยงานหรือองค์กรปกครองส่วนท้องถิ่นเมื่อมีการประเมินผลในสิ่งที่วางแผนไว้แล้วและที่ได้จัดทำเป็นงบประมาณรายจ่ายได้รับการตรวจติดตามโดยคณะกรรมการที่ถูกจัดตั้งขึ้นก็ตามหรือจากการติดตามการประเมินผลโดยหน่วยงานภาครัฐ ภาคเอกชน ภาคประชาสังคม สมาชิกสภาท้องถิ่น ประชาชนในท้องถิ่นล้วนเป็นกระบวนการมีส่วนร่วมเพื่อให้เกิดความโปร่งใส เป็นกระบวนการที่บอกถึงการบรรลุเป้าหมายขององค์กรปกครองส่วนท้องถิ่น ซึ่งอาจจะเป็นผลผลิต การบริการหรือความพึงพอใจซึ่งเกิดจากกระบวนการวางแผน ซึ่งประกอบไปด้วย แผนยุทธศาสตร์การพัฒนา การวางแผนพัฒนาสามปี

จากเหตุผลดังกล่าว องค์การบริหารส่วนตำบลสวี จึงจำเป็นต้องมีการติดตามและประเมินผลแผนพัฒนาองค์การบริหารส่วนตำบลสวี ประจำปีงบประมาณ พ.ศ. 2563

-3-

โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการ

(๑) กำหนดแนวทาง วิธีการในการติดตามและประเมินผลแผนพัฒนา

(๒) ดำเนินการติดตามและประเมินผลแผนพัฒนา

(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

ดังนั้น เพื่อให้การติดตามและประเมินผลแผนพัฒนาขององค์การบริหารส่วนตำบลสวี เป็นไปด้วยความถูกต้องตามระเบียบดังกล่าว คณะกรรมการติดตามและประเมินผลแผนพัฒนาองค์การบริหารส่วนตำบลสวี จึงได้ดำเนินการติดตามและประเมินผลแผนพัฒนาขององค์การบริหารส่วนตำบลสวีประจำปีงบประมาณ พ.ศ. ๒๕๖3

**1. ความสำคัญของการติดตามและประเมินผล**

เป็นการติดตามและประเมินผลยุทธศาสตร์การพัฒนา แผนพัฒนาสามปี ว่าเป็นเป็นไปตามความต้องการของประชาชนในท้องถิ่นหรือไม่ และมีความสอดคล้องตามบทบาท อำนาจหน้าที่ขององค์กรปกครองส่วนท้องถิ่นหรือไม่ นโยบายสาธารณะที่กำหนดไว้ในรูปแบบของการวางแผนแบบมีส่วนร่วมของประชาชนหรือการประชาคมท้องถิ่นได้ดำเนินการตามเป้าหมายที่กำหนดไว้หรือไม่ ระยะเวลาในการดำเนินการสอดคล้องกับงบประมาณและสภาพพื้นที่ของท้องถิ่นหรือไม่ การติดตามประเมินผลเป็นการวัดระดับความสำเร็จหรือล้มเหลวของยุทธศาสตร์การพัฒนา แผนพัฒนาสามปี ซึ่งครอบคลุมถึงสิ่งแวดล้อมของนโยบาย (environments or contexts ) การประเมินปัจจัยนำเข้า หรือทรัพยากรที่ใช้ในโครงการ (inputs) การติดตามและประเมินผลกระบวนการนำนโยบายไปปฏิบัติ (implementation process) การประเมินผลผลิตนโยบาย (policy outputs) การประเมินผลลัพธ์นโยบาย (policy outcomes) และการประเมินผลกระทบนโยบาย (policy impacts) สิ่งที่จะได้รับหรือสนองตอบกลับจากการติดตามและประเมินผลก็คือจะช่วยทำให้ผู้บริหารท้องถิ่นนำไปเป็นเครื่องมือในการปรับปรุงนโยบาย ยุทธศาสตร์การพัฒนา แผนพัฒนาสามปี หรือปรับเปลี่ยนให้สอดคล้องกับสถานการณ์ที่เป็นปัจจุบัน การเปลี่ยนแปลงของพื้นที่และนโยบายของรัฐหรืออาจใช้เป็นเครื่องมือในการเลือกที่จะกระทำหรือไม่กระทำหรือยกเลิกโครงการในกรณีที่เห็นว่าไม่เกิดความคุ้มค่าต่อประชาชนหรือ ประชาชนไม่พึงพอใจ ซึ่งการติดตามและประเมินผลนี้มีทั้งรูปคณะกรรมการติดตามและประเมินผลแผน สมาชิกสภาท้องถิ่น ประชาชนในพื้นที่ องค์กรภาคประชาสังคมหรือองค์กรทางสังคม องค์กรเอกชน หน่วยงานราชการที่มีหน้าที่กำกับดูแลและหน่วยงานอื่นๆ และที่สำคัญที่สุดคือผู้รับผิดชอบโครงการโดยตรง

-4-

กล่าวอีกนัยหนึ่งความสำคัญของการติดตามและประเมินผลแผนเป็นเครื่องมือสำคัญในการทดสอบการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรม และเกิดความชัดเจนที่ทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนา โครงการ กิจกรรมต่างๆ ซึ่งอาจเกิดจากองค์กร บุคลากร สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงานให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนและนำไปสู่การวางแผนการพัฒนาในปีต่อๆ ไป เพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็ง ก็ต้องเร่งรีบดำเนินการและจะต้องมีความสุขุมรอบคอบในการดำเนินการ ขยายโครงการ งานต่างๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบจุดแข็ง ก็ต้องเร่งรีบดำเนินการและจะต้องตั้งรับให้มั่นรอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรคลงไป เมื่อพบจุดอ่อนต้องหยุดและลดถอยปัญหาลงให้ได้ ดำเนินการปรับปรุงให้ดีขึ้น ตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรให้เกิดประโยชน์เพื่อดำเนินการขยายแผนงาน โครงการ งานต่างๆ พร้อมการปรับปรุงและเร่งรีบดำเนินการสิ่งเหล่านี้จะถูกค้นพบเพื่อให้เกิดการพัฒนาท้องถิ่น โดยการติดกตามและประเมินผลซึ่งส่งผลให้เกิดกระบวนการพัฒนาท้องถิ่นอย่างเข้มแข็งและมีความยั่งยืน เป็นไปตามเป้าประสงค์ที่ตั้งไว้ได้อย่างดียิ่ง

**2. วัตถุประสงค์ของการติดตามและประเมินผล**

๒.๑ เพื่อปรับปรุงประสิทธิภาพการจัดการและการบริหาร

๒.๒ เพื่อการปรับปรุงแผนงาน

๒.๓ เพื่อประเมินความเหมาะสมของการเปลี่ยนแปลงที่เกิดขึ้นกับโครงการ

๒.๔ เพื่อระบุแนวทางที่จะปรับปรุงมาตรการที่จะนำไปใช้ให้เหมาะสม

๒.๕ เพื่อความกระจ่างชัดของแผนงาน

๒.๖ เพื่อการพัฒนาแผนงาน

๒.๗ เพื่อตอบสนองความต้องการของผู้ให้การสนับสนุนทางการเงิน

๒.๘ เพื่อทดสอบแนวความคิดริเริ่มในการแก้ไขปัญหาของท้องถิ่น

๒.๙ เพื่อการตัดสินใจที่จะขยายโครงการหรือยุติโครงการ

**3. ขั้นตอนการติดตามประเมินผล**

**ขั้นตอนที่ ๑**

แต่งตั้งคณะกรรมการติดตามและประเมินผลแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๘ ดังนี้

ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

-5-

(๔) หัวหน้าส่วนการบริหารที่คัดเลือกกันเองจำนวนสองคน

(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ

กรรมการตามข้อ ๒๘ ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้

**ขั้นตอนที่ ๒**

คณะกรรมการติดตามแลประเมินผลแผนพัฒนาท้องถิ่น กำหนดแนวทาง วิธีการในการติดตามและประเมินผลแผนพัฒนา ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๑)

**ขั้นตอนที่ ๓**

คณะกรรมการติดตามแลประเมินผลแผนพัฒนาท้องถิ่น ดำเนินการติดตามและประเมนผลแผนพัฒนา ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙ (๒)

**ขั้นตอนที่ ๔**

คณะกรรมการติดตามแลประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในธันวาคมของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3 ) พ.ศ. ๒๕61

**ขั้นตอนที่ ๕**

ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมกันประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน

-6-

**ผังขั้นตอนการดำเนินการติดตามและประเมินผลแผนพัฒนา**

**คณะกรรมการติดตามและประเมินผลแผนพัฒนาท้องถิ่น**

**กำหนดแนวทาง วิธีการในการติดตามและประเมินผลแผนพัฒนา**

**ดำเนินการติดตามและ**

**ประเมินผลแผนพัฒนา**

**รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น**

**ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่น**

**ประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี**

**ภายในเดือนตุลาคมของทุกปี**

-7-

**4. กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาองค์การบริหารส่วนตำบลสวี ได้กำหนดกรอบและแนวทางในการติดตามและประเมินผลแผนพัฒนาขององค์การบริหารส่วนตำบลสวีตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๙โดยอาศัยหนังสือกระทรวงมหาดไทยและคู่มือของกรมส่งเสริมการปกครองท้องถิ่น ดังนี้

4.1 หนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

1. โดยการวัดคุณภาพแผนพัฒนาท้องถิ่น ให้แล้วเสร็จภายใน 45 วัน นับแต่วันประกาศใช้แผนพัฒนาท้องถิ่น

2. ดำเนินการติดตามผลการดำเนินงานที่กำหนดไว้ในแผนพัฒนาปีงบประมาณ ๒๕63 สรุปผลการดำเนินโครงการในแผนพัฒนา สรุปผลการประเมินความพึงพอใจ และเสนอแนะแนวทางการแก้ไขปัญหา

4.2 คู่มือการติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น (โดยกรมส่งเสริมการปกครองท้องถิ่นร่วมกับมหาวิทยาลัยธรรมศาสตร์)

โดยการติดตามและประเมินผลแผนยุทธศาสตร์การพัฒนา (พ.ศ. ๒๕๕8 – ๒๕๖2) และติดตามและประเมินผลแผนพัฒนาท้องถิ่น (พ.ศ. ๒๕๖1–๒๕๖5) รวมทั้งที่เปลี่ยนแปลง และเพิ่มเติม และดำเนินการตรวจสอบผลการดำเนินงานทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าเป็นไปตามเป้าหมายที่ตั้งไว้หรือไม่โดยใช้

แบบที่ ๑ การกำกับการจัดทำแผนยุทธศาสตร์ขององค์กรปกครองส่วนท้องถิ่น

แบบที่ ๒ แบบติดตามผลการดำเนินงานขององค์กรปกครองส่วนท้องถิ่น

แบบที่ ๓/๑ แบบประเมินผลการดำเนินงานตามแผนยุทธศาสตร์

แบบที่ ๓/๒ แบบประเมินความพึงพอใจต่อผลการดำเนินงานขององค์การบริหาร

ส่วนตำบลสวีในภาพรวม

แบบที่ ๓/๓ แบบประเมินความพึงพอใจต่อผลการดำเนินงานขององค์การบริหารส่วน

ตำบลสวีในแต่ละยุทธศาสตร์

แบบประเมินความพึงพอใจของผู้เข้าร่วมโครงการ

**4.3 การติดตามและประเมินผลด้วยระบบ e-plan (www.dla.go.th)**

-8-

**5. ระเบียบ วิธีการในการติดตามประเมินผล**

ระเบียบ วิธีในการติดตามและประเมินผล วิธีการในการติดตามและประเมินผลแผนพัฒนา ซึ่งต้องกำหนดวิธีการติดตามและประเมิน กำหนดห้วงเวลาในการติดตามและประเมินผลโดยมีองค์ประกอบที่สำคัญ ๒ ประการ ดังนี้

**๕.๑ ระเบียบในการติดตามและประเมินผลแผนพัฒนา** ระเบียบวิธีในการติดตามและประเมินผลแผนพัฒนา มีองค์กระกอบ 5 ประการดังนี้

**(๑) ประชากรในการติดตามและประเมินผล** ได้แก่ คณะกรรมการติดตามและประเมิน ผู้รับผิดชอบแผนพัฒนา สมาชิกสภา ประชาชนในท้องถิ่น ผู้มีส่วนเกี่ยวข้อง และผู้มีส่วนได้เสีย (stakeholders) ในท้องถิ่น ผู้รับผิดชอบโครงการ

**(๒) ขั้นตอนในการติดตามและประเมินผล** (รายละเอียดตามหัวข้อที่ ๓ ข้างต้น)

**(๓) ห้วงระยะเวลาในการติดตามและประเมินผล**

คณะกรรมการต้องดำเนินการติดตามรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

เป็นวิธีการติดตามและประเมินผล โดยดำเนินตรวจสอบเอกสารหลักฐานต่างๆ อันได้แก่แผนพัฒนา แผนการดำเนินการ ข้อบัญญัติงบประมาณรายจ่าย การลงนามในสัญญา การเบิกจ่ายงบประมาณ เอกสารการดำเนินโครงการ ทรัพย์สินต่างๆ มีอยู่จริงหรือไม่ สภาพของทรัพย์สินนั้นเป็นอย่างไร อันได้แก่ ครุภัณฑ์ ที่ดินและสิ่งก่อสร้าง กลุ่มผลประโยชน์ต่างๆ เพื่อตรวจดูว่าดำเนินการให้เป็นไปตามวัตถุประสงค์และได้รับผลตามที่ตั้งไว้หรือไม่ โดยการเก็บข้อมูล วิเคราะห์ข้อมูล (data analysis)

**๕.๒ วิธีในการติดตามและประเมินผล**

**(๑) การออกแบบการติดตามและประเมินผล**

ดำเนินการออกแบบการติดตามประเมินผล เริ่มจากการเก็บรวบรวมข้อมูล การนำข้อมูลมาวิเคราะห์ เปรียบเทียบ สอบถามข้อมูลจากผู้รับผิดชอบโครงการ นำมาวิเคราะห์ปัญหา สรุปผลเสนอแนะการแก้ไขปัญหา

-9-

**(๒) วิธีการเก็บรวมรวมข้อมูลการติดตามและประเมินผลแผนพัฒนา**

โดยดำเนินการเก็บข้อมูลจากแผนพัฒนาท้องถิ่น (2561-2565) แผนการดำเนินการ ข้อบัญญัติงบประมาณรายจ่าย เอกสารการเบิกจ่าย ภาพถ่าย ทะเบียนทรัพย์สิน เอกสารการดำเนินโครงการจากผู้รับผิดชอบโครงการ และ-การสอบถามประชาชนในพื้นที่

**6. เครื่องมือการติดตามและประเมินผล**

สิ่งที่จะทำให้การติดตามและประเมินผลมีประสิทธิภาพก็คือเครื่องมือที่ใช้ในการดำเนินการติดตามประเมินผลตามที่กล่าวไปแล้วในระเบียบวิธีการติดตามและประเมินผล คณะกรรมการได้พิจารณาเครื่องมือที่ใช้ในการติดตามและประเมินผลแผนพัฒนาขององค์การบริหารส่วนตำบล ดังนี้

**๖.๑ การประเมินผลในเชิงปริมาณ**

**(๑) แบบตัวบ่งชี้ในการปฏิบัติงาน** ตามหนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น

**(๒) แบบอื่นๆ : ตามคู่มือกรมส่งเสริมการปกครองส่วนท้องถิ่น ดังนี้**

**แบบที่ ๑** แบบการกำกับการจัดทำแผนยุทธศาสตร์ขององค์กรปกครองส่วน

ท้องถิ่น

**แบบที่ ๒** แบบติดตามผลการดำเนินงานขององค์กรปกครองส่วนท้องถิ่น

**แบบที่ ๓/๑** แบบประเมินผลการดำเนินงานตามแผนยุทธศาสตร์

**(๓) ข้อมูลในระบบ e-plan**([www.dla.go.th](http://www.dla.go.th))

**๖.๒ การประเมินผลในเชิงคุณภาพ**

เครื่องมือที่ใช้ คือแบบสำรวจความพึงพอใจ ในการวัดผลเชิงคุณภาพโดยภาพรวม โดยได้มีการประเมินความพึงพอใจ ซึ่งการประเมินความพึงพอใจทำให้ทราบถึงผลเชิงคุณภาพในการดำเนินงานขององค์การบริหารส่วนตำบลในภาพรวม โดยเครื่องมือที่ใช้ในการประเมินความพึงพอใจ มีดังนี้

**แบบที่ ๓/๒** แบบประเมินความพึงพอใจต่อผลการดำเนินงานขององค์การบริหาร

ส่วนตำบลในภาพรวม

**แบบที่ ๓/๓** แบบประเมินความพึงพอใจต่อผลการดำเนินงานขององค์การบริหารส่วน

ตำบลสวีในแต่ละยุทธศาสตร์

**๖.๓ การติดตามประเมินผลรายโครงการ**

กำหนดให้ผู้รับผิดชอบโครงการเป็นผู้รับผิดชอบดำเนินการติดตามโครงการโดยผู้รับผิดชอบ

โครงการอาจมอบหมายให้บุคคล หรือ คณะกรรมการ หรือ คณะทำงาน กำหนดแบบและวิธีการติดตามและประเมินได้ตามความเหมาะสม และสรุปปัญหา-อุปสรรค ข้อเสนอแนะหรือแสดงความคิดเห็น

-10-

**6.4 การติดตามประเมินโครงการด้านโครงสร้างพื้นฐาน**

คณะกรรมการติดตามและประเมินผลแผนพัฒนาองค์การบริหารส่วนตำบลสวีได้กำหนด

เครื่องมือ ในการวัดผลเชิงคุณภาพโดยภาพรวม เพื่อประเมินความพึงพอใจในการดำเนินงานขององค์การบริหารส่วนตำบลใน 4 ประเด็น ดังนี้

1. ท่านมีส่วนร่วมในการเสนอโครงการ

2. โครงการ/กิจกรรม ระยะเวลาในการดำเนินงานมีความเหมาะสมในการแก้ไขปัญหาความ

เดือดร้อนของชุมชน

3. โครงการ /กิจกรรม สามารถแก้ไขปัญหาความเดือดร้อนของชุมชน

4. โครงการ/กิจกรรม ชุมชนได้รับความสะดวก และสามารถตอบสนองความต้องการของชุมชน

**7. ประโยชน์ของการติดตามประเมินผล**

๗.๑ ทำให้รู้ว่าการนำนโยบายไปปฏิบัติมีสมรรถภาพในการจัดการและบริหารมากน้อยเพียงใด

๗.๒ เห็นจุดสำคัญที่จะต้องปรับปรุงแก้ไขอย่างชัดเจน ทั้งวัตถุประสงค์ของแผนงาน ขั้นตอนการปฏิบัติ ทรัพยากรที่ต้องใช้ ช่วงเวลาที่จะต้องกระทำให้เสร็จ ซึ่งจะทำให้แผนงานมีความเหมาะสมต่อการนำไปปฏิบัติให้บรรลุวัตถุประสงค์อย่างมีประสิทธิภาพยิ่งขึ้น

๗.๓ ทำให้ทราบว่าจะต้องเปลี่ยนแปลงโครงการอย่างไรบ้างให้เหมาะสม ระดับการเปลี่ยนแปลงมากน้อยแค่ไหน การเปลี่ยนแปลงจะก่อให้เกิดผลกระทบอะไรบ้าง อาทิ เช่น การเปลี่ยนแปลงวัตถุประสงค์บางส่วน การเปลี่ยนแนวทางการปฏิบัติ หรือการเปลี่ยนแปลงหน่วยงานที่รับผิดชอบการนำโครงกาไปปฏิบัติ เป็นต้น

๗.๔ ทำให้ทราบว่ามาตรการหรือกิจกรรมที่ใช้อยู่มีข้อบกพร่องอะไรบ้าง ข้อบกพร้องดังกล่าวเกิดจากสาเหตุอะไร เพื่อนำมาประมวลผลเพื่อแสวงหาแนวทางแก้ไขปรับปรุงมาตรการใหม่ให้เหมาะสมต่อการนำไปปฏิบัติให้บรรลุวัตถุประสงค์ยิ่งขึ้น

๗.๕ ทำให้ทราบว่าขั้นตอนใดบ้างที่มีปัญหาอุปสรรค และปัญหาอุปสรรคเหล่านั้นเกิดจากสาเหตุอะไร เมื่อทราบข้อมูลทั้งหมด การประเมินผลจะเป็นเครื่องมือสำคัญในการปรับปรุงขั้นตอนการทำงานของแผนงานให้มีความกระจ่างชัด เพื่อขจัดปัญหาอุปสรรคที่เกิดขึ้นในแต่ละขั้นตอนให้หมดไป

๗.๖ ทำให้ทราบว่าแผนงานที่นำไปปฏิบัติมีจุดแข็ง (strengths) และจุดอ่อน (weaknesses) อะไรบ้าง และจุดอ่อนที่พบเกิดจากสาเหตุอะไรและจะแก้ไขได้อย่างไร เมื่อได้ทำการวิเคราะห์ข้อมูลครบถ้วนแล้ว ผลการวิเคราะห์จะนำไปสู่การพัฒนาแผนงานให้มีความเหมาะสม และมีประสิทธิภาพยิ่งขึ้น

๗.๗ ทำให้ผู้ให้การสนับสนุนการนำโครงการไปปฏิบัติและผู้สนับสนุนการประเมินผลทราบผลของการนำนโยบายไปปฏิบัติบรรลุวัตถุประสงค์เพียงใด มีปัญหาอุปสรรคที่จะต้องปรับปรุงแก้ไขโครงการหรือไม่ *(ผู้สนับสนุนทางการเงินมี ๒ ส่วน คือ ส่วนแรก คือ ผู้สนับสนุนการเงินแก่โครงการ เพื่อให้การนำโครงการไปปฏิบัติประสบผลสำเร็จ และส่วนที่สอง คือ ผู้ให้การสนับสนุนทางการเงินเพื่อทำการประเมินผลโครงการ ทั้งผู้ให้การสนับสนุนการนำโครงการไปปฏิบัติและผู้สนับสนุนทางการเงิน เพื่อทำการประเมินผลต่างๆ)*

-11-

๗.๘ การประเมินจะชี้ให้เห็นว่าแนวความคิดริเริ่มใหม่ในการแก้ไขปัญหาของท้องถิ่นประสบความสำเร็จตามวัตถุประสงค์ที่กำหนดไว้เพียงใด มีปัญหาและอุปสรรคในการดำเนินงานอย่างไรบ้าง และปัญหาอุปสรรคเหล่านี้ได้ผลเพียงใด และหรือจะต้องปรับปรุงในส่วนใดบ้าง

๗.๙ การประเมินจะทำให้เกิดความกระจ่างชัดว่าโครงการใดที่นำไปปฏิบัติแล้วได้ผลดีสมควรจะขยายโครงการให้ครอบคลุมกว้างขาวยิ่งขึ้นหรือโครงการใดมีปัญหาอุปสรรคมากและไม่สอดคล้องกับการแก้ไขปัญหาของสังคมควรจะยุติโครงการเสียเพื่อลดความสูญเสียให้น้อยลง หรือในกรณีที่มีโครงการทีมีลักษณะแข่งขันกันการประเมินผลจะทำให้ทราบว่าโครงการใดมีประสิทธิภาพในการแก้ไขปัญหาของสาธารณชนสมควรสนับสนุนให้ดำเนินการต่อไป ส่วนโครงการที่ไม่ประสบความสำเร็จ หรือให้ผลตอบแทนน้อยกว่ามาก ก็ควรยกเลิกทิ้งเสีย

**\*\*\*\*\*\*\*\*\*\*\*\*\*\*\*\*\*\***

**ส่วนที่ ๒**

**วิสัยทัศน์ พันธกิจ จุดมุ่งหมาย และแนวทางการพัฒนา**

**1.วิสัยทัศน์ในการพัฒนาขององค์การบริหารส่วนตำบลสวี**

“ตำบลน่าอยู่ สาธารณูปโภคพื้นฐานมั่นคง ส่งเสริมเศรษฐกิจ

เพิ่มคุณภาพชีวิตและการศึกษา พัฒนาสิ่งแวดล้อม”

**2. พันธกิจ**

1. ก่อสร้างและปรับปรุงโครงสร้างพื้นฐาน

2. ส่งเสริมและพัฒนาคุณภาพชีวิตของประชาชน

3.การพัฒนาการด้านการจัดระเบียบชุมชน/และรักษาความสงบเรียบร้อย

4. พัฒนาระบบบริหารจัดการและการเมืองการปกครอง

5.พัฒนาด้านการวางแผนและส่งเสริมการลงทุน พานิชกรรมและการท่องเที่ยว

6. อนุรักษ์ด้านศิลปะ วัฒนธรรม จารีตประเพณีและภูมิปัญญาท้องถิ่น

7. พัฒนาด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ ๓**

**ผลการการติดตามและประเมินผล**

สรุปผลการติดตามผลการดำเนินโครงการตามแผนพัฒนาองค์การบริหารส่วนตำบล ประจำปีงบประมาณ๒๕61 รวบรวมข้อมูลผลการดำเนินงาน ซึ่งได้จากการติดตามผลการดำเนินงาน การติดตามการใช้จ่ายงบประมาณ การประเมินตนเองในการจัดทำแผนยุทธศาสตร์ และการประเมินความพึงพอใจของประชาชนต่อผลการดำเนินงานขององค์การบริหารส่วนตำบลมาสรุปเป็นภาพรวมผลการดำเนินงาน เพื่อนำเสนอต่อผู้บริหารท้องถิ่นในการตัดสินใจเกี่ยวกับการบริหารงานและทิศทางการพัฒนาท้องถิ่น ดังนี้

**๑). การประเมินตนเองในการจัดทำแผนยุทธศาสตร์ขององค์การบริหารส่วนตำบลสวี**

**แบบที่ ๑ แบบช่วยกำกับการจัดทำแผนยุทธศาสตร์ของท้องถิ่นโดยตนเอง**

**คำชี้แจง :** แบบที่ ๑ เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้ แผนยุทธศาสตร์แล้ว

ชื่อองค์กรปกครองส่วนท้องถิ่น **องค์การบริหารส่วนตำบลสวี**

**ตารางที่ ๑ตารางสรุปแบบช่วยกำกับการจัดทำแผนยุทธศาสตร์ของท้องถิ่นโดยตนเอง**

|  |  |  |
| --- | --- | --- |
| ความพึงพอใจการประเมิน | **มี**  **การดำเนินงาน** | **ไม่มี**  **การดำเนินงาน** |
| **ส่วนที่ ๑ คณะกรรมการพัฒนาท้องถิ่น** |  |  |
| ๑. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **🗸** |  |
| ๒. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **🗸** |  |
| ๓. มีการจัดประชุมอย่างต่อเนื่องสม่ำเสมอ | **🗸** |  |
| ๔. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | **🗸** |  |
| ๕. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | **🗸** |  |
| ๖. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา | **🗸** |  |
| **ส่วนที่ ๒ การจัดทำแผนการพัฒนาท้องถิ่น** |  |  |
| ๗. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | **🗸** |  |
| ๘. มีการเปิดโอกาสให้ประชาชนเข้ามามีส่วนร่วมในการจัดทำแผน | **🗸** |  |
| ๙. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | **🗸** |  |
| ๑๐. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพของท้องถิ่น | **🗸** |  |
| ๑๑. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด | **🗸** |  |
| ๑๒. มีการกำหนดจุดมุ่งหมายเพื่อการพัฒนาที่ยั่งยืน | **🗸** |  |
| ๑๓. มีการกำหนดเป้าหมายการพัฒนาท้องถิ่น | **🗸** |  |
| ๑๔. มีการกำหนดยุทธศาสตร์การพัฒนาและแนวทางการพัฒนา | **🗸** |  |
| ๑๕. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | **🗸** |  |
| ๑๖. มีการอนุมัติและประกาศใช้แผนยุทธศาสตร์การพัฒนา | **🗸** |  |
| ๑๗. มีการจัดทำบัญชีกลุ่มโครงการในแผนยุทธศาสตร์ | **🗸** |  |
| ๑๘. มีการกำหนดรูปแบบการติดตามประเมินผลแผนยุทธศาสตร์ | **🗸** |  |
| ๑๙. มีการทบทวนแผนยุทธศาสตร์หรือไม่ | **🗸** |  |

-๑6-

**๒.) การติดตามผลการดำเนินงานขององค์การบริหารส่วนตำบลสวี**

**แบบที่ ๒ แบบติดตามผลการดำเนินงานขององค์กรปกครองส่วนท้องถิ่น**

**ส่วนที่ ๑ ข้อมูลทั่วไป**

ชื่อองค์กรปกครองส่วนท้องถิ่น. องค์การบริหารส่วนตำบลสวี

**ส่วนที่ ๒ ผลการดำเนินงานตามแผนพัฒนาท้องถิ่น (2561-2565)แผนพัฒนาท้องถิ่น (พ.ศ.2561-2565)**

**เพิ่มเติม (ฉบับที่ 1) 2563**

**โครงการที่ปรากฏอยู่ในแผนพัฒนาสามปี และจำนวนโครงการที่ได้ปฏิบัติ**

|  |  |  |
| --- | --- | --- |
| ยุทธศาสตร์ | จำนวนโครงการที่  กำหนดในแผน | จำนวนโครงการที่ดำเนินการ |
| 1. ก่อสร้างและปรับปรุงโครงสร้างพื้นฐาน  2. ส่งเสริมและพัฒนาคุณภาพชีวิตของประชาชน  3.การพัฒนาการด้านการจัดระเบียบชุมชน/และรักษาความสงบเรียบร้อย  4. พัฒนาระบบบริหารจัดการและการเมืองการปกครอง  5.พัฒนาด้านการวางแผนและส่งเสริมการลงทุน พานิชกรรมและการท่องเที่ยว  6. อนุรักษ์ด้านศิลปะ วัฒนธรรม จารีตประเพณีและภูมิปัญญาท้องถิ่น  7. พัฒนาด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม | 66  43  13  19  5  8  6 | 19  8  4  8  0  1  0 |
|  | 160 | 40 |

ตามที่กำหนดไว้ในแผนพัฒนา (2561-2565) ผลการดำเนินโครงการปี 2563

คิดเป็น 25 %

**\*\*\*\*\*\*\*\*\*\*\*\*\*\***

**ข้อเสนอแนะ**

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................

.......................................................................................................................................................................................